**CESSIÓ DE DRETS D’IMATGE I D’EXPLOTACIÓ D’ENREGISTRAMENT DE VÍDEO I FOTOGRAFIA**

Jo, *[nom sencer de la persona que serà fotografiada i/o enregistrada]*

Amb DNI *[de la persona que serà fotografia i/o enregistrada]*

**Faig constar**:

* Que autoritzo a que la meva imatge pugui aparèixer en imatges i vídeos enregistrats per *[nom sencer de l’alumne]* que tingui com a objectiu [*nom de l’activitat o treball*] i, conseqüentment, reconec que l’esmentada difusió no suposa menyspreu al meu honor, prestigi, ni constitueix cap intromissió il·legítima de la meva intimitat d’acord amb allò que estableix la llei orgànica 1/1982, de 5 de maig, de protecció civil del dret a l’honor, a la intimitat personal i familiar i a la pròpia imatge.
* Que, en cas de tenir algun dret de propietat sobre els materials que puguin derivar-se d’aquests enregistraments, cedeixo a *[nom sencer i DNI de l’alumne],* tots els drets d’explotació sobre els mateixos, amb caràcter de no exclusivitat, en totes les modalitats d’explotació, per tot el mon i per tot el temps de la seva durada.
* Que conec que l’esmentat *[nom de l’activitat o treball*] és susceptible de fer-se’n comunicació pública a través del Dipòsit Digital de Documents de la UAB (DDD) per la qual cosa dono el meu consentiment amb la signatura d’aquest document de conformitat amb allò establert al Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals, i a la lliure circulació d’aquestes dades (RGPD) reconeixent que he estat degudament informat per part de la UAB que puc exercir els meus drets d’accés, rectificació, supressió, oposició, limitació del tractament i portabilitat respecte de les meves dades enviant un escrit, acompanyant una fotocòpia del DNI, dirigida a la Secretaria General, Edifici Rectorat, 08193 Bellaterra (Cerdanyola del Vallès).

I perquè així consti signo la present,

Bellaterra (Cerdanyola del Vallès), *[dia, mes i any]*

*Model elaborat pel Servei de Biblioteques de la Universitat Autònoma de Barcelona amb finalitat informativa. Abril 2024*